**REPUBLIKA HRVATSKA**

ŽUPANIJA VARAŽDINSKA

**GRAD VARAŽDIN**

**Upravni odjel za financije, proračun i javnu nabavu**

KLASA: 400-03/24-01/1

URBROJ: 2186-1-08/8-24-1

Varaždin, 15.02.2024.

 **Razina: 22**

 **RKP: 31350**

 **Šifarska oznaka: 8411**

**BILJEŠKE UZ FINANCIJSKE IZVJEŠTAJE ZA**

**RAZDOBLJE OD 01. SIJEČNJA DO 31. PROSINCA 2023. GODINE**

**I TEMELJI SASTAVLJANJA FINANCIJSKIH IZVJEŠTAJA**

* 1. **Osnovni podaci**

Grad Varaždin, Trg kralja Tomislava 1, 42000 Varaždin

MB: 2655977

OIB: 13269011531

IBAN: HR3423400091847200008

Gradonačelnik: Neven Bosilj

**Zakonska regulativa za sastavljanje financijskih izvještaja**

Financijska izvješća za razdoblje od 1. siječnja do 31. prosinca 2023. godine sastavljena su sukladno propisima koje uređuju proračunsko računovodstvo:

- Zakona o proračunu („Narodne novine“ br. 144/21),

- Pravilnika o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i **108/20**),

* Pravilnik o financijskom izvještavanju u proračunskom računovodstvu („Narodne novine“ br. 37/22**).**

Iznosi u financijskim izvještajima iskazani su temeljem vjerodostojne poslovne dokumentacije.

Financijski izvještaj Grada Varaždina za razdoblje siječanj – prosinac 2023. godine sastoji se od: Bilance (Obrazac BIL), Izvještaja o prihodima i rashodima, primicima i izdacima (Obrazac PR-RAS), Izvještaja o rashodima prema funkcijskoj klasifikaciji (Obrazac RAS-funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obrazac OBVEZE) i ovih Bilješki.

Prihodi i rashodi iskazuju se uz primjenu modificiranoga računovodstvenog načela nastanka događaja, što znači da se prihodi priznaju u izvještajnom razdoblju u kojem su postali raspoloživi i pod uvjetom da se mogu izmjeriti, a rashodi se priznaju na temelju nastanka poslovnog događaja (obveza) i u izvještajnom razdoblju na koje se odnose neovisno o plaćanju.

U računu prihoda i rashoda iskazani su poslovni prihodi /skupina konta 6/ i prihodi od prodaje nefinancijske imovine /skupina konta 7/ te rashodi poslovanja /skupina konta 3/ i rashodi za nabavu nefinancijske imovine /skupina konta 4/.

U računu financiranja iskazani su primici od financijske imovine i zaduživanja /skupina konta 8 / i izdaci za financijsku imovinu i otplatu kredita i zajmova /skupina konta 5/.

**IZVJEŠTAJ O PRIHODIMA I RASHODIMA, PRIMICIMA I IZDACIMA PR-RAS**

**BILJEŠKA BROJ 1. PRIHODI POSLOVANJA**

Prema Pravilniku o financijskom izvještavanju u proračunskom računovodstvu u razdoblju od 1. siječnja do 31. prosinca 2023. godine ostvareni su prihodi poslovanja (6) u iznosu od 50.720.054,26 EUR i prihodi od prodaje nefinancijske imovine (7) u iznosu 2.455.046,03 EUR.

U izvještajnom razdoblju, rashodi poslovanja (3) evidentirani su u iznosu 41.309.100,88 EUR. Rashodi za nabavu nefinancijske imovine (4) evidentirani su u iznosu 7.257.952,05 EUR.

U Računu financiranja iskazani su primici od financijske imovine i zaduživanja (8) sa iznosom 0,00 EUR i izdaci za financijsku imovinu i otplatu zajmova (5) sa iznosom 540.313,80 EUR.

Ukupni prijenosi proračunskim korisnicima iz nadležnog proračuna za razdoblje 1. siječnja do 31. prosinca 2023. godine (367) izvršeni su u iznosu od 12.666.948,18 EUR.

Ukupni prihodi i primici izvještajnog razdoblja ostvareni su u iznosu 53.175.100,29 EUR, dok su ukupni rashodi i izdaci izvršeni u iznosu od 49.107.366,73 EUR.

Prikaz prihoda i primitaka, rashoda i izdataka te njihovih razlika višak/manjak:

1. RAČUN PRIHODA I RASHODA

|  |  |  |  |  |
| --- | --- | --- | --- | --- |
| Redni broj | Opis | Izvršenje I –XII 2022. | Izvršenje I – XII 2023. | Indeks |
| 1. | Prihodi poslovanja | 41.987.521,30 | 50.720.054,26 | 120,80 |
| 2. | Prihodi od prodaje nefinancijske imovine | 5.059.157,36 | 2.455.046,03 | 48,53 |
| 3. | Ukupni prihodi | 47.046.678,66 | 53.175.100,29 | 113,03 |
| 4. | Rashodi poslovanja | 40.784.206,47 | 41.309.100,88 | 101,29 |
| 5. | Rashodi za nabavu nefinancijske imovine | 12.542.534,65 | 7.257.952,05 | 57,87 |
| 6. | Ukupni rashodi | 53.326.741,12 | 48.567.052,93 | 91,07 |
| 7. | Razlika (3-6) višak / manjak | -6.280.062,46 | 4.608.047,36 |  |

1. RAČUN ZADUŽIVANJA /FINANCIRANJA

|  |  |  |  |  |
| --- | --- | --- | --- | --- |
| 8. | Primici od financijske imovine i zaduživanja | 3.619.394,14 | 0,00 | 0,0 |
| 9. | Izdaci za financijsku imovinu i otplatu zajmova | 4.359.256,12 | 540.313,80 | 12,4 |
| **10.** | **Neto zaduživanje / financiranje 8-9** | -739.861,98 | -540.313,80 |  |

1. UKUPNO PRORAČUN GRADA

|  |  |  |  |  |
| --- | --- | --- | --- | --- |
| 11. | Ukupni prihodi i primici | 50.666.072,80 | 53.175.100,29 | 104,95 |
| 12. | Ukupni rashodi i izdaci | 57.685.997,24 | 49.107.366,73 | 85,13 |
| 13. | Višak /manjak prihoda i primitaka izvještajnog razdoblja | -7.019.924,44 | 4.067.733,56 |  |
| 14. | Višak /manjak prihoda i primitaka prenesen iz prethodnih razdoblja | 9.426.891,76 | 2.413.119,75 | 25,60 |
| 15. | Višak prihoda i primitaka raspoloživ u sljedećem razdoblju  | 2.406.967,32 | 6.480.853,31 | 269,30 |

**Prihodi poslovanja (6)** u 2023. godini ostvareni su u iznosu **50.720.054,26 EUR**. U odnosu na ostvarenje prihoda prethodne godine veći su za 20,8%.

**Prihodi od poreza (61)** iznose **32.598.962,54 EUR**. Veći su od prihoda ostvarenih u istom razdoblju prošle godine za 30,1%

Ukupno ostvareni **prihodi od poreza i prireza na dohodak (611)** ostvareni su u iznosu **30.931.607,84 EUR** što je za 29,8 % više u odnosu na 2022. godinu. U ovim prihodima najveći porast najveći porast bilježi porez i prirez na dohodak od nesamostalnog rada i porez i prirez na dohodak od kapitala.

**Porezi na imovinu (613)** u 2023. godini ostvareni su u iznosu 1.448.221,20 EUR što je za 37,7 % više nego u istom razdoblju prethodne godine. Povremeni porez na imovinu (porez na promet nekretnina) ostvaren je u iznosu 1.316.880,26 EUR i veći je 38,9 % u odnosu na prošlu godinu, a stalni porez na nepokretnu imovinu (porez na korištenje javnih površina - terasa) ostvaren je u iznosu 131.340,94 EUR ili za 26,7% više prema 2022.godini.

**Porezi na robu i usluge (614)** kojeg čine porez na potrošnju alkoholnih i bezalkoholnih pića te porez na tvrtku odnosno naziv, ostvareni su u iznosu 219.133,50 EUR. Porez na potrošnju alkoholnih i bezalkoholnih pića ostvaren je u iznosu 217.043,64 EUR što je za 18,1% više u odnosu na prethodnu godinu. Porez na tvrtku ostvaren je u iznosu od 2.089,86 EUR.

**Pomoći iz inozemstva i od subjekata unutar općeg proračuna (63)** ostvarene su u ukupnom iznosu od 7.079.571,88 EUR, a odnosu na prošlu godinu veće su za 226,0%. Pomoći su sredstva dobivena iz inozemstva te od drugih subjekata unutar općeg proračuna, temelje se na zaključenim ugovorima o sufinanciranju pojedinih projekata i programa.

**Pomoći proračunu iz drugih proračuna (633)** predstavljaju prihode iz državnog i županijskog proračuna ostvarene u ukupnom iznosu 1.179.224,74 EUR i u odnosu na ostvarenje prethodne godine veće su za 1.715,10%.

**-Tekuće pomoći** iznose 137.050,69 EUR, od čega se najveći dio odnosi se na refundacije Javnoj vatrogasnoj postrojbi Varaždin za troškove dislokacije (za dnevnice i gorivo) i fiskalna održivost vrtića u iznosu od 55.990,00 EUR.

**-Kapitalne pomoći** iz proračuna ostvarene su u iznosu 1.042.174,05 EUR i veće su za 2.813,10% u odnosu na prethodno razdoblje jer su uplaćena sredstava za sortirnicu, reciklažno dvorište, servisnu cestu u Brezju i ostale projekte.

**Pomoći od izvanproračunskih korisnika (634)** ostvarene su u iznosu 549.002,38 EUR što je 3,2 % više nego prethodne godine, a odnose se na prihode koje uplaćuje Županijska uprava za ceste za održavanje cesta. Radi se o 7,8% primitaka s osnove godišnje naknade za uporabu javnih cesta koja se plaća pri registraciji motornih i priključnih vozila umanjenu za naknadu koju ŽUC plaća stanicama za tehnički pregled vozila kao i vraćeni iznos naknade vlasnicima odjavljenih vozila. Županijska uprava mjesečno dostavlja obračun naplaćene naknade i Gradu uplaćuje pripadajući iznos.

**Pomoći izravnanja za decentralizirane funkcije (635)** ostvarene su u iznosu 910.077,95 EUR, odnosno 21,1 % manje od prošle godine. Iznos od 502.933,31 EUR odnosi se na potpore izravnanja za decentralizirane funkcije vatrogastva, a iznos od 407.144,64 EUR za potpore izravnanja za decentralizirane funkcije osnovnog školstva.

**Pomoći temeljem prijenosa EU sredstava (638)** ostvarene su u iznosu **4.427.118,04 EUR** što je 321,10% više u odnosu na 2022. godinu.

**Tekuće pomoći temeljem prijenosa EU sredstava** **(6381)** ostvarene su u iznosu od 667.864,24 EUR za projekte PONOS III i IV i projekt SPAS VI.

**Kapitalne pomoći temeljem prijenosa EU sredstava (6382)** ostvarene su u iznosu od 3.759.253,80 EUR od čega se iznos od 2.945.587,42EUR odnosi na sredstva za projekt Izgradnje i opremanja postrojenja za sortiranje odvojeno prikupljenog otpadnog papira, kartona, metala, plastike i drugih materijala-sortirnica, a za projekt Izgradnje i opremanje reciklažnog dvorišta iznos od 67.786,42 EUR. Za projekt izgradnje prometnica i odvodnje u Gospodarskoj zoni Brezje uplaćen je iznos od 418.120,07 EUR. Iznos od 327.759,59 EUR odnosi se na ostale projekte.

**Prihodi od imovine (64)** iznose 3.752.271,65 EUR i manji su za 21,6% nego prošle godine. Sastoje se od **prihoda od financijske imovine (641)** u iznosu 412.057,39 EUR (manji su za 74,0% u odnosu na 2022.) i **prihoda od nefinancijske imovine (642)** u iznosu od 3.340.214,26 EUR (veći su za 4,7% u odnosu na 2022.).

**Prihodi od financijske imovine** **(641)** (dividende, kamate za dane zajmove, oročena sredstva i depoziti po viđenju, zatezne kamate, tečajne razlike) u izvještajnoj godini iznose 412.057,39

EUR.

**Prihod od zateznih kamata (6414)** iznosi 26.960,65 EUR, dok je prošle godine ostvaren 319.108,24 EUR što je 92,6% manje.

**Prihod od dividendi (6416)** odnosi se na prihod od dividende trgovačkog društva Termoplin d.d. Varaždin u iznosu 382.560,00 EUR i manje su za 67,7% u odnosu prema prethodnoj godini.

**Prihodi od nefinancijske imovine (642)** iznose 3.340.214,26 EUR što je 4,7% više u odnosu na 2022. godinu.

**Naknade za koncesije (6421)** ostvarene su u iznosu 67.763,95 EUR i veće su za 85,2% u odnosu na 2022. godinu.

**Prihodi od zakupa i iznajmljivanja (6422)** iznose 2.948.920,17 EUR i veći su za 4,4% u odnosu na 2022. godinu. Prihodi od zakupa poljoprivrednog zemljišta ostvareni su u iznosu od 24.174,38 EUR, Zakup poslovnih prostora ostvaren je u iznosu 2.034.399,65 kuna što je 40,92% više nego u 2022. godini te najznačajniji prihod od zakupa i iznajmljivanja koji se odnosi na prihod iz državnog proračuna za obveze koje proizlaze iz Sporazuma o zajedničkom sufinanciranju najamnine za gradsku sportsku dvoranu na Dravi ostvaren u iznosu od 2.132.957,16 EUR.

**Naknada za korištenje nefinancijske imovine (6423)** ostvarene su u iznosu od 317.449,12 EUR ili 3,1 % manje u donosu prema prošloj godini.

**Prihodi od upravnih administrativnih pristojbi i pristojbi po posebnim propisima i naknadama (65)** u izvještajnoj godini ostvareni su u iznosu od 6.846.438,02 EUR što je 3,6 % manje u odnosu na 2022. godinu.

U strukturi ovih prihoda sadržani su prihodi od upravnih pristojbi, prihodi po posebnim propisima, komunalni doprinosi i naknade.

**Upravne i administrativne pristojbe (651)** ostvarene su u iznosu 144.590,14 EUR, odnosno 7,6% manje nego prošle godine.

**Prihodi po posebnim propisima (652)** ostvareni su u iznosu 106.136,72 EUR odnosno 16,1% više nego 2022. godine najvećim dijelom zbog povećanog iznosa sufinanciranja Varaždinske županije za Gradsku sportsku dvoranu zbog promjene uvjeta na tržištu.

**Komunalni doprinosi i naknade (653)** ostvareni su u iznosu od 6.595.711,16 EUR.

**-Komunalni doprinos** **(6531)** ostvaren je u iznosu od 1.312.152,19 EUR što je 9,6% više od ostvarenja u 2022. godini.

**-Komunalna naknada (6532)** ostvarena je u visini od 5.283.558,97 EUR što je 6,6 % manje u odnosu na ostvarenje godinu dana ranije.

**Prihodi od prodaje proizvoda i roba te pruženih usluga i prihodi od donacija te povrati po protestnim jamstvima (66)** iznose 234.625,87 EUR od čega:

**-Prihodi od prodaje proizvoda i roba te pruženih usluga (661)** ostvareni su 181.632,62 EUR i manji su za 7,5% u odnosu na prošle godinu. Ovi prihodi ostvaruju se po osnovi vođenja i evidentiranja naknade za uređenje voda za korisnika Hrvatske vode.

**-Donacije od pravnih i fizičkih osoba izvan opće države (663)** ostvarene su u iznosu 52.993,25 EUR.

**Kazne, upravne mjere i ostali prihodi (68)** iznose 208.184,30 EUR što je 90% manje od 2022.godine kada je evidentirana „Nagodba“. K**azne i upravne mjere** (681) ostvarene u iznosu 45.544,85 EUR , a **ostali prihodi (683)** ostvareni su u iznosu 162.639,45 EUR.

**BILJEŠKA BROJ 2. PRIHODI OD PRODAJE NEFINANCIJSKE IMOVINE**

**Prihodi od prodaje nefinancijske imovine (7)** iznose 2.455.046,03 EUR.

**Prihodi od prodaje neproizvedene dugotrajne imovine (71)** ostvareni su u iznosu od 2.035.490,77 EUR od čega su veći iznosi od prodaje zemljišta u gospodarskoj zoni Brezje, u Koprivničkoj ulici i u Špinčićevoj ulici.

**Prihodi od prodaje proizvedene dugotrajne imovine (72)** ostvareni u iznosu od 419.555,26 EUR . **Prihode od prodaje stambenih objekata (7211)** ostvareni su u iznosu od 248.738,54 EUR uplata APN-a i otplate gradskih stanova te obročna otplata stanova i veći su za 0,6% u odnosu na isto razdoblje prošle godine, a **prihodi od prodaje poslovnih objekata (7212)** evidentirani su u iznosu od 170.102,04 EUR.

.

**BILJEŠKA BROJ 3. PRIMICI OD FINANCIJSKE IMOVINE I ZADUŽIVANJA**

**Primici od financijske imovine i zaduživanja (8)** u 2023. godini nisu bili planirani ni realizirani.

**BILJEŠKA BROJ 4. RASHODI POSLOVANJA**

**Rashodi poslovanja (3)**  ostvareni su u ukupnom iznosu od **41.309.100,88 EUR** što je 1,3% više u odnosu na 2022. godinu.

**Rashodi za zaposlene (31)** ostvareni su u iznosu 3.376.416,59 EUR ili 13,6% više u odnosu na 2022. godinu. Obuhvaćaju P**laće (311)**, **Ostale rashode za zaposlene (312)** i **doprinose na plaće u gradskoj upravi (313)**. Povećane su plaće za redovan rad 11,1%, Ostali rashodi za zaposlene 55,2% (otpremnine, naknade za bolest i smrtni slučaj, dodatak za uspješnost na radu) te doprinosi 11,2% za obvezno zdravstveno osiguranje.

**Materijalni rashodi (32)** ostvareni su u iznosu 15.736.330,24 EUR, veći su za 9%. Odnose se na rashode za redovno poslovanje i rashode za izvršavanje programskih aktivnosti Grada Varaždina. **Naknade troškova zaposlenima (321)** izvršene su u iznosu od 81.761,65 EUR i veći su za 14%, najznačajnije službena putovanja za 81%, ostale naknade zaposlenima za 46% i naknade za prijevoz 6%, a rashodi za stručno usavršavanje manji su za 28,2%. **Rashodi za materijal i energiju (322)** izvršeni su u iznosu od 955.983,20 EUR, 15,2% su manji od 2022. godine, od čega su rashodi za uredski materijal i ostali materijalni rashodi smanjeni za 1,2% zbog manje narudžbi higijenskih potrepština, dezinficijensa i zaštitnih maski, za 16% manji su rashodi za energiju, rashodi za službenu, radnu i zaštitnu odjeću i obuću za 55,4%, dok su rashodi za materijal i dijelove za tekuće investicijsko održavanje veći 202% i 12,5% rashodi za sitni inventar i auto gume. **Rashodi za usluge (323)** ostvareni su u iznosu 14.036.021,50 EUR odnosno 10,1% više nego u 2022. godini. Najznačajnije povećanje bilježe Računalne usluge 109,8%, usluge telefona, pošte i prijevoza 7,3%, komunalne usluge za 15,4%, usluge tekućeg i investicijskog održavanja 22,3%, Ostale usluge 47,1%, Zdravstvene i veterinarske usluge 16% i Zakupnine i najamnine 3,9%. Smanjene su Intelektualne i osobne usluge za 30,9% i usluge promidžbe i informiranja za 33,50% u odnosu na 2022. **Naknade troškova osobama izvan radnog odnosa (324)** iznose 5.848,21 EUR što je 247,3% više nego u 2022. godini, a uključuje naknadu za rad povjerenice u razdoblju privremenog financiranja i članovima timova EU projekata. **Ostali nespomenuti rashodi poslovanja (329)** izvršeni su u iznosu od 656.715,68 EUR ili 37,5% su veći u odnosu na 2022. godinu, od čega su povećani rashodi naknada za rad predstavničkih i izvršnih tijela 27,5%, Članarine i norme za 12,1%, a najznačajnije povećanje bilježe Pristojbe i naknade 552,4% i Troškovi sudskih postupaka 925,5%. Smanjene su Premije osiguranja 11,2%, Reprezentacija 4,7% i Ostali nespomenuti rashodi poslovanja 36,3%.

**Financijski rashodi (34)**  ostvareni su u iznosu 274.729,78 EUR i manji su 93,5% u odnosu prema prošloj godini. **Kamate za izdane vrijednosne papire (341)** na razini su 2022. godine u iznosu 146.724,86 EUR, a **Kamate za primljene kredite i zajmove** **(342)** su manje za 31%. **Ostali financijski rashodi** **(343)** su manji za 97,5%. Smanjenje bilježe Bankarske usluge i usluge platnog prometa 22,7% i zateznih kamata, dok su Ostali nespomenuti financijski rashodi veći za 47,7%.

**Subvencije (35)** iznose 998.547,49 što je 50,1% više u odnosu na godinu dana ranije. **Subvencije trgovačkim društvima u javnom sektoru (351)** iznose 10.169,28 EUR. **Subvencije trgovačkim društvima, zadrugama, poljoprivrednicima i obrtnicima izvan javnog sektora (352)** iznose 974.497,55 EUR odnosno 51,9% više nego 2022. Najviše su porasle Subvencije trgovačkim društvima i zadrugama izvan javnog sektora 59,9% i Subvencije poljoprivrednicima i obrtnicima za 34,9%. **Subvencije trgovačkim društvima, zadrugama, poljoprivrednicima i obrtnicima iz EU sredstava** **(353)** smanjene su 41,6% i iznose 13.880,66 EUR.

**Pomoći dane u inozemstvo i unutar općeg proračuna (36)** izvršene su u iznosu od 12.779.058,63 EUR što je u odnosu na 2022. godinu više za 10,6%. Pomoći inozemnim vladama i Pomoći međunarodnim organizacijama te institucijama i tijelima EU nisu ostvarene.

**Pomoći unutar općeg proračuna (363)** izvršene su u iznosu 83.498,13 EUR što je više za 13,6% i to za Tekuće pomoći unutar općeg proračuna dok Kapitalne pomoći nisu ostvarene. **Pomoći proračunskim korisnicima drugih proračuna (366)** ostvarene su u iznosu 28.612,32 EUR od toga 16.612,32 EUR ili 67,8% manje za Tekuće pomoći proračunskim korisnicima drugih proračuna i Kapitalne pomoći proračunskim korisnicima drugih proračuna u iznosu 12.000,00 EUR odnosno 60,7% manje.

**Prijenosi proračunskim korisnicima iz nadležnog proračuna za financiranje redovne djelatnosti (367)** izvršeni su u iznosu 12.666.948,18 EUR što je 11,1% više nego 2022. godine od čega 11,3% više za rashode poslovanja i 5,9% za nabavu nefinancijske imovine.

**Naknade građanima i kućanstvima na temelju osiguranja i druge naknade (37)** ostvarene su u iznosu 1.909.384,35 EUR, 23,5% više nego 2022. godine. **Ostale naknade građanima i kućanstvima iz proračuna (372)** isplaćuju se korisnicima socijalnih programa i sufinanciranja komunalnih usluga (prikupljanje otpada, linijski prijevoz, toplinska energija), naknade za novorođeno dijete i naknade za djelatnost dadilje, kao pomoći studentima i učenicima, za drugi obrazovni materijal u OŠ, za programe energetske učinkovitosti i obnovljivih izvora energije.

**Ostali rashodi (38)** u izvještajnoj 2023. godini evidentirani su u iznosu 6.234.633,80 EUR i veći su za 15,2% u odnosu na 2022. godinu. **Tekuće donacije (381)** ostvarene su u iznosu 5.827.046,92 EUR ili 18,6% više nego lani, a najvećim dijelom se odnose na tekuće donacije u novcu. Ove donacije najvećim dijelom se isplaćuju za programe predškolskog odgoja, socijalne skrbi, sufinanciranje javnih potreba u kulturi, sufinanciranje javnih potreba u sportu, program dobrovoljnog vatrogastva i projekte EU. **Kapitalne donacije (382)** ostvarene su u iznosu 190.826,76 EUR i manje su za 31,8% u odnosu na 2022. godinu (Zajednici športskih udruga za Balon II i pokretni semafor, Gradskoj vatrogasnoj zajednici za nabavu vozila, oslobođenje od kom. dopr. za pastoralni centar Župe Sv. Fabijana i Sebastijana). **Kazne, penali i naknade štete (383)** izvršene su u iznosu od 35.810,15 EUR i značajno su veće prema 2022. godini radi naknade štete od tuče 2022. godine. **Kapitalne pomoći (386)** ostvarene su u iznosu 180.949,97 EUR i manje su za 16,40% u odnosu na 2022. godinu. Najvećim dijelom se odnose na isplate Varkomu d.d. za izgradnju objekata i uređaja odvodnje i vodoopskrbe, za isplate u programu aglomeracije, Čistoći d.o.o. za ugradnju polupodzemnih spremnika i Gradskoj tržnici d.o.o. za nadstrešnicu i opremanje Dječjeg odmarališta na Rabu.

**BILJEŠKA BROJ 5. RASHODI ZA NABAVU NEFINANCIJSKE IMOVINE**

**Rashodi za nabavu nefinancijske imovine (4)** izvršeni su u iznosu **7.257.952,05** **EUR** i manji su 42,1% u odnosu na 2022. godinu. Sastoje se od Rashoda za nabavu neproizvedene dugotrajne imovine i Rashoda za nabavu proizvedene dugotrajne imovine te Rashoda za dodatna ulaganja na nefinancijskoj imovini.

**Rashodi za nabavu neproizvedene dugotrajne imovine (41)** ostvareni su u iznosu 364.630,55 EUR i manji su za 92,1% u odnosu na 2022.godini.

**Rashodi za materijalnu imovinu - prirodna bogatstva (411)** ostvareni su u iznosu od 300.185,13 EUR što je 93,4% manje.

Od ukupnog iznosa 187.385,14 EUR ili 95,8% manje rashoda za Zemljišta, a Ostala prirodna materijalna imovina ostvarena je u iznosu 112.799,99 EUR za radove Parkova d.o.o. na održavanju Varaždinskog groblja i novi sustav navodnjavanja u novom dijelu odnosno 34,2% više nego lani.

**Rashodi za nematerijalnu imovinu** **(412)** iznose 64.445,42 i 32,3% su manji nego 2022. U 2022. za Licence odnosno KOMIS sustav utrošeno je 16.339,34 EUR ili 79,3% manje, a na Ostalim pravima evidentirano je 48.106,08 EUR ili 192,7% više rashoda za projektnu dokumentaciju za dogradnju III. i VII. osnovne škole i naknade Hrvatskim šumama za projekt InterAct Green.

**Rashodi za nabavu proizvedene dugotrajne imovine (42)** ostvareni su u iznosu od 6.597.468,44 što je 13,6% manje u odnosu na 2022. godinu. **Građevinski objekti (421)** manji su 37,10%, iznose 4.376.960,92 EUR. Poslovni objekti su značajno povećani i iznose 1.283.650,28 EUR za izgradnju dječjeg vrtića u Hrašćici i energetsku obnovu Gradske vijećnice a Ceste, željeznice i ostali prometni objekti su smanjeni 34,6%. Na poziciji Ostali građevinski objekti, 2.009.040,93 EUR, najznačajniji su rashodi za završetak projekata Sortirnica i Reciklažno dvorište. Na rashodima za **Postrojenja i opremu** **(422)** u iznosu 1.984.564,36 EUR, najveće je povećanje na Uređajima, strojevima i opremi za ostale namjene 769,6% i to iznos od 1.170.916 EUR za polupodzemne spremnike. Rashodi za Uredsku opremu i namještaj gradske uprave veći su 13,3%, za Sportsku i glazbenu opremu Mjesnih odbora 25,8% a manji 97,3% na Komunikacijskoj opremi, 27,4% na Opremi za održavanje i zaštitu.

**Prijevozna sredstva** **(423)** izvršen je iznos 81.307,49 EUR ili 31,9% više za nabavu električnih automobila i bicikla. Rashod za **Knjige, umjetnička djela i ostale izložbene vrijednosti (424)** iznosi 16.581,25 EUR za umjetničko djelo Kerinejska košuta Nikole Vudraga. **Višegodišnji nasadi i osnovno stado (425)** ostvareni su u iznosu 20.567,19 EUR za uređenje zelenih površina i sadnju stabala. **Nematerijalna proizvedena imovina (426)** ostvarena je u iznosu od 117.487,23 EUR, odnosno 34,7% manje reshode na stavci Ostala nematerijalna proizvedena imovina za projektne dokumentacije.

**Rashodi za dodatna ulaganja na nefinancijskoj imovini (45)** ostvareni su u iznosu 295.853,06 EUR i veći su za 11,2% u odnosu na 2022. godinu, a evidentirani su rashodi za **Dodatna ulaganja na građevinskim objektima** **(451)** 113.107,57 EUR (sanacija tornja na Gradskoj vijećnici, obnova Sinangoge…) i **Dodatna ulaganja na postrojenjima i opremi (452) iznos** 182.745,49 EUR za povrat ulaganja EKOS holdingu po Aneksu ugovora o zakupu poslovnog prostora – Gradska kavana.

**BILJEŠKA BROJ 6. IZDACI ZA FINANCIJSKU IMOVINU I OTPLATE ZAJMOVA**

**Izdaci za financijsku imovinu i otplate zajmova (5)** iznose **540.313,80 EUR** što je smanjenje za 87,6%. **Izdaci za otplatu glavnice primljenih kredita i zajmova (54)** na stavci **Otplata glavnice primljenih kredita i zajmova od kreditnih i ostalih financijskih institucija izvan javnog sektora (544)** iznose 540.313,80 EUR, a radi se o otplati glavnice za kredite Grada Varaždina (za otplatu kredita za projekte energetske obnove II. i V. osnovne škole Varaždin i otplatu kredita za refinanciranje iz 2022. godine).

**BILANCA**

**BILJEŠKA BROJ 7. IMOVINA**

Stanje imovine grada Varaždina iskazane na dan 31. prosinca 2023. godine je 172.159.518,08 EUR i evidentirana je kako slijedi:

Nefinancijska imovina 123.705.791,28 EUR

Financijska imovina 48.453.726,80 EUR

**UKUPNO 172.159.518,08 EUR**

**BILJEŠKA BROJ 8. NEFINANCIJSKA IMOVINA (0)**

Ukupna vrijednost nefinancijske imovine na da 31.12.2023. iznosi 123.705.791,28 EUR odnosno 0,7% manje nego 2022. godine.

Neproizvedena dugotrajna imovina (01) manja je za 1,8% u odnosu na 2022. godinu. Materijalna imovina (011) veća je za 0,7% (kupljeno zemljišta 187.385,14 EUR, prijenos zemljišta 215.646,16 EUR, prodano zemljišta 1.184.556,43 EUR), a nematerijalna imovina (012) manja za 0,5%.

Proizvedena dugotrajna imovina (02) manja je za 5,3% u odnosu na 2022. godinu. Građevinski objekti (021) manji su za 5,8% u odnosu na 2022. godinu.

Poslovni objekti (0212) veći su za 4,3% u odnosu na 2022. godinu (Sortirnica, palača Zakmardy, obnova Gradske vijećnice, Reciklažno dvorište…).

Stanje na kontu 022 i 02922 Postrojenja i oprema na dan 31.12.2023. iznosi 1.137.372,47 EUR i 13,3% je veće u odnosu na 2022. godinu.

Najznačajnija promjena bilježi se na kontu Oprema za održavanje i zaštitu (0223) u visini od 10,1% povećanja u odnosu na 2022. godinu, a odnosi se na nabavu klima uređaja, sustava evidencije radnog vremena i opremu videonadzora.

Uređaji, strojevi i oprema za ostale namjene (0227) povećani su za 30,4% u odnosu na prošlu godinu zbog evidentiranja polupodzemih spremnika, opremanja dječjih igrališta, nabave kontejnera za reciklažno dvorište, ulaganja u poslovni prostor (Ekos holding d.o.o.).

Prijevozna sredstva (023) veća su za 110,6% u odnosu na 2022. godinu.

Prijevozna sredstva u cestovnom prometu veća su za 18% u odnosu na 2022. godinu jer su nabavljena tri nova osobna vozila i 5 električnih bicikla.

Građevinski objekti manji su za 5,8% u odnosu na 2022. godinu.

Nematerijalna proizvedena imovina (026) veća je za 4,7%

Ostala nematerijalna proizvedena imovina iznosi (0264) 1.624.080,65 EUR i veća je za 7,5% u odnosu na 2022.godinu. Do povećanja je došlo zbog evidentiranja glavnih i idejnih projekata.

Dugotrajna nefinancijska imovina u pripremi veća je za 65% u odnosu na 2022. godinu. Građevinski objekti u pripremi (051) veći su za 35,2% (sortirnica, reciklažno dvorište, izgradnja dječjeg vrtića). Postrojenja i oprema u pripremi (052) su veća za 408,5% (evidentiranje polupodzemnih spremnika).

**BILJEŠKA BROJ 9. FINANCIJSKA IMOVINA (1)**

Financijska imovina veća je 15,2 % nego 2022. godine i iznosi 48.453.726,80 EUR.

**Novac u banci i blagajni (11)**

|  |  |
| --- | --- |
| **NOVČANA SREDSTVA** | **IZNOS** |
| NOVAC NA ŽIRO RAČUNU – ERSTE BANKA  | 5.952.622,18 |
| Novac na deviznom računu kod tuzemnih banaka - USD | 25.626,13 |
| Izdvojena novčana sredstva za ostale namjene – HPB | 129.526,24 |
| Izdvojena novčana sredstva za ostale namjene – SERVISNA CESTA BREZJE - podračun | 779.525,23 |
| Izdvojena novčana sredstva za ostale namjene – SORTIRNICA - podračun | 3.367.441,28 |
| Izdvojena novčana sredstva za ostale namjene – ŠKOLSKA SHEMA 21/22 - podračun | 25.184,74 |
| Izdvojena novčana sredstva za ostale namjene – ŠKOLSKA SHEMA 22/23 - podračun | 7.613,71 |
| Izdvojena novčana sredstva za ostale namjene – RECIKLAŽNO DVORIŠTE - podračun | 191.021,37 |
| Izdvojena novčana sredstva za ostale namjene – KREDIT - podračun | 989.314,66 |
| Izdvojena novčana sredstva za ostale namjene – PROJEKT PONOS - podračun | 260.093,97 |
| Izdvojena novčana sredstva za ostale namjene – PROJEKT SPAS - podračun | 70.537,15 |
| Izdvojena novčana sredstva za ostale namjene – PROJEKT ABCITIES - podračun | 46.893,36 |
| Izdvojena novčana sredstva za ostale namjene – PROJEKT CITYCIRCLE | 105.129,41 |
| NOVAC U BLAGAJNI  | 7.084,18 |
| **Novac u banci i blagajni**  | 11.957.613,61 |

Potraživanje za dane zajmove (13) veća su za 25,1% u odnosu na 2022. godine.

Zajmovi-tuzemni (1321) su 14,6% veći nego 2022. godine temeljem dane pozajmice II. osnovnoj školi za projekt Full Steam Ahead u iznosu od 30.000 EUR.

Potraživanja za prihode poslovanja (16) veća su za 15,6%. Potraživanja za poreze (161) veća su za 5,7%.

Potraživanja za pomoći iz inozemstva i od subjekata unutar općeg proračuna (163) manja su za 77,4% i iznose 566.314,46 EUR. Odnose se na potraživanja za sredstva temeljem predanih ZNS-ova po EU projektima i potraživanja od drugih općina za projekt Sortirnica.

Potraživanja za prihode od imovine (164) veća su za 21,2 % u odnosu na 2022. godinu.

Potraživanja za upravne i administrativne pristojbe, pristojbe po posebnim propisima (165) veća su za 14% u odnosu na 2022.godinu.

Potraživanja za prihode od prodaje proizvoda i robe te pruženih usluga povećane su za 17,8 % u odnosu na 2022.godinu, a potraživanja za kazne smanjene su za 0,6 %.

Ispravak vrijednosti potraživanja - Grad Varaždin je temeljem članka 37. Pravilnika o proračunskom računovodstvu i računskom planu proveo propisani ispravak potraživanja u iznosu od 2.235.957,27 EUR. Ispravljena su potraživanja za prihode poslovanja koja se odnose na kašnjenje u naplati između 1-3 godine te više od 3 godine.

Potraživanja od prodaje nefinancijske imovine (17) smanjena su za 41,4% odnosno za 698.442,70 EUR.

Rashodi budućih razdoblja i nedospjela naplata prihoda smanjeni su za 20,9 % zbog utrošenih sredstava na prostoru gradskog groblja.

**BILJEŠKA BROJ 10. OBVEZE I VLASTITI IZVORI**

Dana 31. prosinca 2023. godine iskazane su ukupne obveze i vlastiti izvori i to:

Obveze 19.136.479,84 EUR

Vlastiti izvori 153.023.038,24 EUR

**UKUPNO 172.159.518,08 EUR**

**BILJEŠKA BROJ 11.**

Obveze za rashode poslovanja povećane su u odnosu na isto razdoblje prethodne godine za 7 % te iznose 19.136.479,84 EUR. Obveze za zaposlene povećane su za 40.170,23 EUR ili 14,1 % u odnosu na 2022.godinu. Do povećanja je došlo zbog povećanog broja zaposlenih u 2023.godini.

Obveze za materijalne rashode veće su u odnosu na prethodnu godinu za 91,8 % i iznose 2.881.767,10 EUR. Obveze za financijske rashode povećane su u odnosu na prethodnu godinu za 43,8 % i iznose 10.443,60 EUR.

Obveze za subvencije povećane su u odnosu na prethodnu godinu za 131.127,77 EUR ili 70,9% i iznose 315.950,39 EUR. Subvencije se odnose na isplatu financijskih sredstava temeljem Odluke o dodjeli i isplati sredstava potpore poljoprivrednicima, obrtnicima i malim i srednjim poduzetnicima.

Obveze za naknade građanima i kućanstvima umanjene su u odnosu na isto razdoblje prethodne godine za 28,7 % i iznose 106.288,98 EUR.

Obveze za kazne, naknade šteta i kapitalne pomoći iznose 117.836,14 EUR što znači povećanje u odnosu na prethodnu godinu 613,7 %.

Ostale tekuće obaveze povećane su za 12% i iznose 1.236.349,07 EUR.

|  |  |  |  |  |  |
| --- | --- | --- | --- | --- | --- |
| Račun | Opis | Stanje 01.01.2023. | Stanje 31.12.2023. | Indeks | Povećanje/Smanjenje |
|   |   |   |   |   |   |
| **2** | **Obveze** | **17.887.288,84** | **19.136.479,84** | **107,0** | **1.249.191,00** |
| 23 | Obveze za rashode poslovanja | 3.249.812,46 | 4.993.828,04 | 153,7 | 1.744.015,58 |
| 24 | Obveze za nabavku nefinancijske imovine | 1.037.396,51 | 1.077.897,31 | 103,9 | 40.500,80 |
| 25 | Obveze za vrijednosne papire | 8.892.428,16 | 8.892.428,17 | 100 | 0 |
| 26 | Obveze za kredite i zajmove | 4.667.601,86 | 4.127.287,98 | 88,4 | -540.313,88 |
| 29 | Odgođeno plaćanje rashoda i prihodi budućeg razdoblja | 40.049,85 | 45.038,34 | 112,5 | 4.988,49 |

Obveze za nabavku nefinancijske imovine iznose 1.077.897,31 EUR i povećane su za 3,9% u odnosu na prethodnu godinu i najvećim dijelom se odnose na troškove vezane za izgradnju Sortirnice, Reciklažnog dvorišta i uređenja Gradske vijećnice.

Obveze za kredite i zajmove smanjene su za 11,6% u iznosu od 540.313,88 EUR.

**Krediti u 2023.**

- Stanje obveza po kreditima na dan 31.12.2023.godine:

Erste&Steiermarkische bank d.d.-refinanciranje: 2.845.127,92 EUR

HBOR-energetska obnova II.OŠ: 648.423,38 EUR

HBOR-energetska obnova V.OŠ: 461.197,03 EUR

Beskamatni zajam: 172.539,65 EUR.

**BILJEŠKA BROJ 12. Vlastiti izvori**

Vlastiti izvori iznose 153.023.038,24 EUR.

**BILJEŠKA BROJ 13. Izvanbilančni zapisi**

**Izvanbilančni zapisi** iznose 48.689.117,11 EUR i sadrže stavke koje nisu uključene u bilančne kategorije:

tuđu imovinu dobivenu na korištenje, instrumente osiguranje, potencijalne obveze temeljem sudskih sporova i ostalih ugovornih odnosa i suglasnosti.

U vanbilančnoj evidencije evidentirana su skloništa koja su u vlasništvu Grada Varaždina, a nisu upisana u ZK. Nakon upisa u ZK navedena skloništa će biti prebačena u imovinu.

**PREGLED OSTALIH UGOVORNIH ODNOSA**

Bilješke uz financijske izvještaje prema čl. 14 Pravilnika o financijskom izvještavanju u proračunskom računovodstvu sadrže obvezne bilješke uz Bilancu: pregled ostalih ugovornih odnosa koji uz ispunjenje određenih uvjeta, mogu postati obveza ili imovina (dana kreditna pisma, hipoteke, sporovi na sudu koji su tijeku i slično)

**Sudski sporovi u tijeku**

Prema podacima Stručnog povjerenstva za evidenciju ugovornih odnosa i sudskih sporova u tijeku o sudskim sporovima u kojima je Grad jedna od stranaka , a za potrebe iskazivanja podataka u izvanbilančnoj evidenciji i Bilješkama, na dan 31.12.2023. Grad ima potencijalne obveze u iznosu od 6.707.811,15 EUR.

Iskazani analitički podaci nalaze se u Prilogu 1. Bilješki.

**Instrumenti osiguranja plaćanja**

U izvanbilančnim evidencijama Grada Varaždina na dan 31.12.2023.godine evidentiran je iznos od 190.000,00 EUR koji se odnosi na izdane zadužnice.

**OBRAZAC P-VRIO**

**BILJEŠKA BROJ 14.**

U obrascu P-VRIO iskazane su sve promjene u vrijednosti i obujmu imovine i obveza koje nisu rezultat financijskih aktivnosti. U izvještaju je prikazano smanjene vrijednosti u iznosu od 15.607,47 EUR i povećanje u iznosu od 215.646,16 EUR.

Smanjenje vrijednosti u obujmu imovine u iznosu od 15.607,47 EUR odnosi se na smanjenje u obujmu proizvedene dugotrajne imovine, a vezano je rashodovanje zastarjele i oštećene imovine koja ima knjigovodstvenu vrijednost, pa je smanjenje vrijednosti potrebno provesti preko konta 915. Povećanje neproizvedene dugotrajne imovine u iznosu od 215.646,16 EUR proizlazi iz Ugovora o prijenosu u vlasništvo grada Varaždina nekretnine u ulici Miroslava Krleže č. br. 2892/2 sklopljenim sa proračunskim korisnikom JU Gradski stanovi.

**OBRAZAC OBVEZE**

**BILJEŠKA BROJ 15.**

U Izvještaju o obvezama iskazuju se ukupne obveze Grada Varaždina u razdoblju od 01. siječnja do 31. prosinca 2023. godine. Stanje obveza na kraju izvještajnog razdoblja iznosi 19.091.441,50 EUR od čega dospjele obveze na kraju izvještajnog razdoblja iznose 1.349.046,57 EUR, a nedospjele obveze 17.742.394,93 EUR.

Od ukupno dospjelih obveza na kraju izvještajnog razdoblja obveze sa dospijećem unutar 60 dana iznose 1.310.689,95 EUR i 38.356,62 EUR sa prekoračenjem preko 360 dana. Stanje nedospjelih obveza na kraju izvještajnog razdoblja iznosi 17.742.394,93 EUR, a odnose se na obveze za naknade plaća za prosinac 2023. godine u iznosu 2.147.577,60 kuna, režijske troškove, troškove održavanja, investicija, troškove najamnine za mjesec prosinac i na obveze koje se odnose na financijsku imovinu 102.168.046,24 kune.

**BILJEŠKA BROJ 16. PRORAČUNSKA PRIČUVA**

Sukladno članku 18. Odluke o izvršavanju Proračuna Grada Varaždina za 2023. godinu („Službeni vjesnik Grada Varaždina“ broj 5/23) stanje zalihe Proračuna Grada Varaždina za 2023. godinu na dan 31.12.2023. godine iznosi 64.018,75 EUR od ukupno godišnje planiranih 67.000,00 EUR, a isplaćeno je 2.981,25 EUR.

U razdoblju od 1.1. do 31.12.2023. godine na teret proračunske zalihe izvršena je isplata u iznosu 2.981,25 EUR za troškove nabave 3 (tri) isušivača zraka koji su ugovorom o donaciji predani Gasilskoj zvezi Celje i Prostovoljnom gasilskom društvu Nazarje u svrhu uklanjanja posljedica elementarne nepogode – poplave koja je zadesila Republiku Sloveniju.

|  |  |  |  |  |
| --- | --- | --- | --- | --- |
| **RBR.** | **DATUM** | **NAMJENA** | **IZNOS** | **Datum isplate** |
| 1. | 22.8.2023. | Odbojkaški klub Kitro Varaždin – izvanredna pomoć za troškove odlaska i sudjelovanja na utakmici europskog natjecanja CEV Challenge Cup u Azerbajdžanu  | 2.981,25 | 22.08.2023 |
| **UKUPNO 1.12. - 31.12.2023. godine** | 2.981,25 EUR |

**Prilog 1. Sudski sporovi**